-
Details
-
Written by ແສງເພັດ ປ່ຽງປັນຍາ
-
- ປະຕິບັດກົດໝາຍ, ມະຕິຕົກລົງ, ດຳລັດ, ຄຳສັ່ງ, ຂໍ້ຕົກລົງ, ຄຳແນະນຳ, ແຈ້ງການ ແລະ ນິຕິກຳອື່ນໆ ຂອງລັດ ກ່ຽວ ກັບວຽກງານກວດກາພັກ, ກວດກາລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ ແລະ ການຄົ້ນຄວ້າຄຳຮ້ອງ ແລະ ຄຳສະເໜີ ຂອງຂັ້ນເທິງວາງອອກ;
- ຫັນເອົາມະຕິກອງປະຊຸມວຽກງານກວດກາ ທົ່ວປະເທດ, ນະໂຍບາຍຂອງພັກ, ນະໂຍບາຍ, ຍຸດທະສາດ, ແຜນການ ແລະ ມະຕິຕົກລົງຂອງລັດຖະບານ, ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ກ່ຽວກັບວຽກງານກວດ ກາພັກ, ກວດກາລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ ແລະ ການຄົ້ນຄວ້າຄຳຮ້ອງ ແລະ ຄຳສະເໜີ ມາເປັນ ແຜນຍຸດທະສາດ, ແຜນການ, ແຜນງານ ແລະ ໂຄງການລະອຽດຂອງຕົນ ພ້ອມທັງຮັບຜິດຊອບ ໃນການຈັດຕັ້ງປະ ຕິບັດໃຫ້ໄດ້ຮັບຜົນດີ ແລະ ປາກົດຜົນເປັນຈິງ;
- ໂຄສະນາເຜີຍແຜ່ນະໂຍບາຍ, ກົດໝາຍ, ມະຕິຕົກລົງ, ດຳລັດ, ຄຳສັ່ງ, ຂໍ້ຕົກລົງ, ຄຳແນະນຳ, ແຈ້ງການ ແລະ ນິຕິກຳອື່ນໆຂອງລັດ, ກະຊວງ ແລະ ຄະນະກວດກາສູນກາງພັກ ແລະ ອົງການກວດກາລັດຖະບານວາງອອກ ກ່ຽວກັບວຽກງານກວດກາພັກ-ລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ ແລະ ການແກ້ໄຂຄຳຮ້ອງ ແລະ ຄຳສະເໜີ ໃນຂະແໜງຊັບພະຍາກອນທຳມະຊາດ ແລະ ສິ່ງແວດ ລ້ອມ;
- ຕິດຕາມ ກວດກາການເຄື່ອນໄຫວປະຕິບັດໜ້າທີ່ ຂອງການຈັດຕັ້ງພັກ, ການປະຕິບັດນະໂຍບາຍ, ກົດໝາຍ, ນິຕິກຳຕ່າງໆ, ແຜນການ, ພາລະບົດບາດ, ໜ້າທີ່ ແລະ ຂອບເຂດສິດ ຂອງຫ້ອງການ, ບັນດາກົມ, ກອງ, ສະຖາບັນ, ສູນ, ພະແນກການສາຍຕັ້ງຂັ້ນທ້ອງຖິ່ນ ລວມທັງການປະຕິບັດໜ້າທີ່ການເມືອງຂອງສະມາຊິກພັກ, ພະນັກງານ-ລັດຖະກອນ ທີ່ຢູ່ໃນຄວາມຮັບຜິດຊອບຂອງກະຊວງ; ເຂົ້າຮ່ວມປະເມີນຜົນການຈັດຕັ້ງປະຕິບັດແຜນການກໍ່ສ້າງໜ່ວຍພັກແຂງ-ຮູ້ນຳພາຮອບດ້ານ ແລະ ເຂົ້າຮ່ວມການດຳເນີນຊີວິດການເມືອງຂອງບັນດາໜ່ວຍພັກທີ່ຂຶ້ນກັບອົງຄະນະພັກກະຊວງ;
- ຕິດຕາມ ກວດກາການຈັດຕັ້ງປະຕິບັດໂຄງການລົງທຶນຕ່າງໆ ທີ່ນຳໃຊ້ທຶນຂອງລັດ, ທຶນສົມທົບ, ທຶນຊ່ວຍເຫຼືອລ້າ ແລະ ທຶນກູ້ຢືມຈາກພາຍໃນ ແລະ ຕ່າງປະເທດ ທີ່ຢູ່ໃນການຄຸ້ມຄອງຂອງກະຊວງ ຕາມລະບຽບການກຳນົດ ເປັນຕົ້ນດຳເນີນການຕິດຕາມ ກວດກາເລີ່ມແຕ່ຫົວທີ, ກວດກາປົກກະຕິ ແລະ ກວດກາຕາມຜົນຂອງການກວດສອບ;
- ເກັບກຳຂໍ້ມູນ, ສືບສວນ-ສອບສວນ ພະນັກງານ-ລັດຖະກອນ ພາຍໃນຂະແໜງ ຊັບພະຍາກອນທຳ ມະຊາດ ແລະ ສິ່ງແວດລ້ອມ, ບຸກຄົນ, ນິຕິບຸກຄົນ ຫຼື ການຈັດຕັ້ງ ທີ່ເຫັນວ່າເກີດມີການລ່ວງລະ ເມີດກົດໝາຍ ແລະ ລະບຽບການ ພ້ອມທັງສະຫຼຸບຜົນຂອງການສືບສວນ-ສອບສວນ ລາຍງານລັດ ຖະມົນຕີ ແລະ ຄະນະນຳກະຊວງ ພິຈາລະນາ;
- ກວດກາປະຫວັດມະຫາຊົນກ້າວໜ້າ ຜູ້ທີ່ເປັນເປົ້າໝາຍຂະຫຍາຍເປັນສະມາຊິກພັກ ແລະ ເກັບກໍາຂໍ້ມູນ ຂອງສະມາຊິກພັກ-ພະນັກງານ ຜູ້ທີ່ເປັນເປົ້າໝາຍສະເໜີແຕ່ງຕັ້ງ, ເລື່ອນຊັ້ນ,ຍົກຍ້າຍ, ຍ້ອງຍໍ ແລະ ຜູ້ເປັນເປົ້າໝາຍຂອງການກວດກາ. ພ້ອມທັງຕິດຕາມການເຄື່ອນໄຫວຂອງແຕ່ລະເປົ້າໝາຍ ພາຍຫຼັງຖືກປະຕິບັດວິໄນ;
- ເຂົ້າຮ່ວມໃນການຕິດຕາມ, ກວດກາການຄຸ້ມຄອງ, ການນໍາໃຊ້ຊັບພະຍາກອນທຳມະຊາດ, ການປະເມີນຜົນກະທົບຕໍ່ສິ່ງແວດລ້ອມສັງຄົມ ແລະ ທຳມະຊາດ;
- ຮັບແຈ້ງຊັບສິນ ແລະ ລາຍຮັບ ຂອງພະນັກງານ-ລັດຖະກອນ ທີ່ຂຶ້ນກັບກະຊວງ ຊັບພະຍາກອນທຳ ມະຊາດ ແລະ ສິ່ງແວດລ້ອມ; ພ້ອມທັງຄຸ້ມຄອງສໍານວນເອກະສານແຈ້ງຊັບສິນ ຕາມລະບຽບການທີ່ກຳນົດໄວ້;
- ຕິດຕາມ ກວດກາການອອກ ແລະ ການຈັດຕັ້ງປະຕິບັດບັນດານິຕິກຳຕ່າງໆ ທີ່ອອກໂດຍກະຊວງ, ຫ້ອງການ, ບັນດາກົມ, ກອງ, ສະຖາບັນ, ສູນ ແລະ ພະແນກສາຍຕັ້ງຂັ້ນທ້ອງຖິ່ນ ທີ່ຂຶ້ນກັບກະຊວງ ຊຶ່ງເຫັນວ່າບໍ່ສອດຄອງກັບແນວທາງນະໂຍບາຍ, ກົດໝາຍ ແລະ ລະບຽບການຕ່າງໆຂອງລັດ ໂດຍສົມທົບກັບກົມນິຕິກຳ;
- ຮັບ, ຄົ້ນຄວ້າ ແລະ ສະເໜີວິທີແກ້ໄຂຄຳຮ້ອງ ແລະ ຄຳສະເໜີ ຂອງພົນລະເມືອງ ແລະ ການຈັດຕັ້ງ ຕໍ່ການກະທຳ ຫຼື ການຕົກລົງບັນຫາໃດໜຶ່ງຂອງການຈັດຕັ້ງ ຫຼື ພະນັກງານ-ລັດຖະກອນ ທີ່ເປັນການລະເມີດມະຕິ, ຄຳສັ່ງ, ກົດໝາຍ ແລະ ລະບຽບການຕ່າງໆຂອງລັດ ໃນຂົງເຂດຊັບພະຍາກອນທຳ ມະຊາດ ແລະ ສິ່ງແວດລ້ອມ; ພ້ອມທັງສັງລວມຄຳຮ້ອງ ແລະ ຄຳສະເໜີຂອງພົນລະເມືອງ ຜ່ານທາງໂທລະສັບສາຍດ່ວນ, ຕູ້ຮັບຄຳຮ້ອງ ແລະ ຄຳສະເໜີ ຂອງກະຊວງ;
- ແຈ້ງຜົນຂອງການແກ້ໄຂໃຫ້ເຈົ້າຂອງຄຳຮ້ອງ ແລະ ຄຳເໜີ ແລະ ການຈັດຕັ້ງທີ່ກ່ຽວຂ້ອງ ຮັບຊາບ ເປັນລາຍລັກອັກສອນ ຕາມການຕົກລົງຂອງລັດຖະມົນຕີ;
- ສະຫຼຸບ, ລາຍງານຜົນວຽກງານກວດກາພັກ-ລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ, ການຄົ້ນຄວ້າຄຳຮ້ອງ-ຄຳສະເໜີຕ່າງໆ, ສະເໜີມາດຕະການ ແລະ ວິທີການແກ້ໄຂ ໃຫ້ຄະນະພັກ, ລັດຖະມົນຕີ ແລະ ຄະນະນໍາກະຊວງ ພ້ອມທັງລາຍງານໃຫ້ຄະນະກວດກາສູນກາງພັກ ແລະ ອົງການກວດກາລັດຖະບານ ຕາມການຕົກລົງຂອງຄະນະພັກ, ລັດຖະມົນຕີ;
- ຄົ້ນຄວ້າ ແລະ ນຳສະເໜີຂັ້ນເທິງປັບປຸງກົງຈັກການຈັດຕັ້ງຂອງກົມ; ຄຸ້ມຄອງ, ກຳນົດຕຳແໜ່ງງານ, ສ້າງແຜນການບຳລຸງ, ກໍ່ສ້າງ, ສັບຊ້ອນລັດຖະກອນ ລວມທັງການສົ່ງເສີມບົດບາດຍິງ-ຊາຍ, ການປະຕິບັດນະໂຍບາຍ ແລະ ວິໄນຕໍ່ລັດຖະກອນຂອງກົມ ໂດຍປະສານສົມທົບກັບພາກສ່ວນທີ່ກ່ຽວ ຂ້ອງ ຕາມລະບຽບການກຳນົດໄວ້;
- ຄຸ້ມຄອງ, ຊີ້ນຳ, ຊຸກຍູ້, ຕິດຕາມ, ກວດກາ, ກວດການ ແລະ ປະເມີນຜົນການຈັດຕັ້ງປະຕິບັດນະໂຍ ບາຍ, ແຜນຍຸດທະສາດ ແລະ ແຜນງານຕ່າງໆທີ່ຕິດພັນກັບວຽກງານກວດກາພັກ, ກວດກາລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ ແລະ ຄົ້ນຄວ້າຄຳຮ້ອງ ແລະ ຄຳສະເໜີ ທີ່ວາງອອກໃນແຕ່ລະໄລຍະ;
- ພົວພັນຮ່ວມມືທັງພາຍໃນ, ຕ່າງປະເທດ ແລະ ອົງການຈັດຕັ້ງສາກົນຕ່າງໆ ເພື່ອຂົນຂວາຍການສະ ໜັບສະໜູນ ດ້ານເຕັກນິກ-ວິຊາການ ແລະ ທຶນຮອນເຂົ້າໃນວຽກງານກວດກາພັກ, ກວດກາລັດ, ສະ ກັດກັ້ນ ແລະ ຕ້ານການສໍ້ລາດບັງຫຼວງ ແລະ ຄົ້ນຄວ້າຄຳຮ້ອງ ແລະ ຄຳສະເໜີ ຕາມການມອບໝາຍ ແລະ ເຫັນດີຂອງຂັ້ນເທິງ;
- ຄຸ້ມຄອງ, ບໍລິຫານການເງິນ, ຊັບສິນ ແລະ ເອກະສານຂອງກົມ ພ້ອມທັງຂຶ້ນແຜນການ, ງົບປະມານ ແລະ ສະຫຼຸບສັງລວມການເຄື່ອນໄຫວວຽກງານຂອງກົມ ຕໍ່ລັດຖະມົນຕີ ເປັນແຕ່ລະໄລຍະ;
- ປະຕິບັດໜ້າທີ່ອື່ນໆ ຕາມທີ່ໄດ້ກຳນົດໄວ້ໃນກົດໝາຍ, ລະບຽບການ ແລະ ການມອບໝາຍຂອງລັດ ຖະມົນຕີ.